ΑΡΧΑΙΑ ΕΛΛΗΝΙΚΗ ΓΛΩΣΣΑ Γ΄ΓΥΜΝΑΣΙΟΥ

ΔΙΔΑΚΤΙΚΗ ΕΝΟΤΗΤΑ 6 / 8 .

ΦΥΛΛΟ ΕΡΓΑΣΙΑΣ

Καλησπέρα, παιδιά.

**Α**. Συνεχίζουμε στην Ενότητα 6, με τον Αόριστο χρόνο Ε. / Μ. Φωνής.

Στο παράρτημα της γραμματικής στο βιβλίο σας [ βλ.Γ.Γραμματική , σελ.49/50 ], εμφανίζεται πίνακας με τους συνηθέστερους τύπους ρημάτων, στον Αόρ.β΄. Δυστυχώς, δεν υπάρχει κάποιος κανόνας ή τεχνική που να διευκολύνει την εκμάθηση κ΄εμπέδωση της διαδικασίας του σχηματισμού των ρηματ.τύπων στο χρόνο αυτό.

Θα σας βοηθήσει να μελετήσετε πολλές φορές τους σχετικούς τύπους οριζόντια- Α΄κ΄Β΄στήλη-[ ανά ρήμα ].π.χ.βάλλω – έβαλον. Στη συνέχεια προσπαθήστε να αντιγράψετε τις δύο στήλες του πίνακα [κάθετα],στα τετράδια σας 1.άγω…24.φεύγω. Η επανάληψη προφορική κ΄γραπτή, θα σας βοηθήσει στην εμπέδωση του σχηματισμού των τύπων.

**Β. Η Οριστική αντωνυμία αυτός, αυτή, αυτό.**

Η αναφερόμενη αντωνυμία μπορεί να χρησιμοποιηθεί,με δύο διαφορετικούς τρόπους / σημασίες.

1.Ως οριστική: Για να ορίσει κάτι ή να το ξεχωρίσει από άλλα.

2.Ως επαναληπτική: Όταν επαναλαμβάνει κάτι, για το οποίο έχει ήδη γίνει λόγος.

**ΆΣΚΗΣΗ:** Μπορείτε να απαντήσετε τη σχετική άσκηση 4, στο βιβλίο σας.

**Γ. Περνάμε σιγά – σιγά, στην Ενότητα 8.**

**ΕΝΟΤΗΤΑ 8**

**‘ Ένα παράδειγμα, σεβασμού προς τους γονείς.’**

**ΕΝΔΕΙΚΤΙΚΗ ΜΕΤΑΦΡΑΣΗ**

Λένε, λοιπόν,ότι στη Σικελία ξεχύθηκε από την Αίτνα ένα πύρινο ρυάκι ( αν κ΄η διήγηση μοιάζει περισσότερο με μύθο, ωστόσο και τώρα θα είναι κατάλληλο σε όλους εσάς τους νεότερους να την ακούσετε). λένε, επίσης, ότι αυτό (το ρυάκι) κυλούσε προς όλη γενικά την περιοχή κ΄μάλιστα προς κάποια πόλη, από τις εκεί κατοικημένες.

 Αναφέρουν, λοιπόν, ότι όλοι οι άλλοι το έβαλαν στα πόδια, επιζητώντας έτσι τη σωτηρία τους, ένας όμως από τους νεότερους, επειδή έβλεπε ότι ο πατέρας του ήταν γέρος και δεν μπορούσε να απομακρυνθεί, αλλά ότι παγιδευόταν μέσα στην πύρινη λάβα, αφού τον πήρε στους ώμους του, τον μετέφερε.

Επειδή όμως, όπως πιστεύω, προστέθηκε πάνω του φορτίο, εγκλωβίστηκε κ΄ο ίδιος.

Από αυτό το γεγονός, λοιπόν , αξίζει να παρατηρήσουμε ότι το θείο έχει φιλικές διαθέσεις προς τους ενάρετους ανθρώπους.

Λένε δηλαδή ότι η πύρινη λάβα κύλησε ολόγυρα κ΄περικύκλωσε το μέρος εκείνο

 κ΄ότι σώθηκαν μόνο αυτοί οι δύο, από τους οποίους και αποκαλείται η περιοχή ακόμα και σήμερα ‘ τόπος των ευσεβών ‘. όσοι όμως το έβαλαν γρήγορα στα πόδια κ΄εγκατέλειψαν τους γονείς τους ( λέγεται ότι ) χάθηκαν όλοι ανεξαιρέτως.

**ΑΣΚΗΣΗ:** Αφού διαβάσετε κ΄κατανοήσετε επαρκώς το κείμενο, προσπαθήστε να **απαντήσετε την ερ.1.,από το βιβλίο σας**:΄ Ποιο περιστατικό διηγείται ο Λυκούργος…προς τους γονείς;’